
Obiectul Planului Urbanistic de Detaliu

Elaborarea Planului Urbanistic de Detaliu de faţă este determinată de intenţia de

 a defini folosinţa şi caracteristicile urbane şi tehnico-edilitare ale unui teren situat în intravilanul Municipiul Timişoara, Calea Şagului, nr. 173, situat în zona de sud vest a oraşului, la artera de intrare în oraş dinspre Reşiţa şi Stamora Moraviţa. Aici se află realizate mai multe obiective din categoria funcţională depozitare, comerţ, prestări servicii.
2. ÎNCADRAREA ÎN ZONĂ

2.1. SITUAREA OBIECTIVULUI ÎN CADRUL LOCALITĂŢII

Parcela pe care se doreşte construirea obiectivului propus este situată cu acces de la Calea Şagului. Terenul studiat are o suprafaţă totală de 619,00 m2, conform Cărţii Funciare nr. 407545 Timişoara. Parcela este orientată cu latura de nord vest la strada sus amintită. Terenul este orientat nord vest - sud est spre frontul stradal şi are nr. top 407545, cu nr. top vechi 554/17.

Vecinătăţile terenului studiat sunt următoarele:

· la nord vest: Calea Şagului - domeniul public al Municipiului Timişoara;
· la nord est şi sud est: imobilul situat în Calea Şagului nr. 171, proprietate particulară a lui Novac Ioan şi Novac Cristina - Petruţa, hale cu funcţiunea de întreţinere utilaje grele;
· la sud vest: imobilul situat în Calea Şagului nr.175, proprietate particulară a lui Hoksari Adrian - Gabriel, alimentaţie publică şi anexe, în prezent nefuncţionale.
Terenul este plat.


Conform Planului Urbanistic General al Municipiului Timişoara, terenul se află situat în intravilan, având categoria de folosinţă de zonă de depozitare şi prestări servicii cu interdicţie de construire până la elaborare PUZ / PUD. Calitatea urbană în porţiunea de teritoriu luată în studiu este bună, întreaga zonă prezintă potenţial de edificare cu obiective din categoria funcţională precizată anterior. Din punctul de vedere al situării acestui amplasament în structura urbană a Municipiului Timişoara, el se află în unitatea teritorială de referinţă UTR 60. Cele mai apropiate locuinte (Cartierul Steaua - Bujorilor - Calea Chisodei) se afla la o distanta de 490 m, dincolo de calea ferata Timisoara - Resita. 
3. SITUAŢIA EXISTENTĂ

3.1. ACCESIBILITATEA LA CĂILE DE COMUNICAŢIE; LIMITE ŞI VECINĂTĂŢI


Amplasamentul are asigurată accesibilitatea la domeniul public, respectiv din Calea Şagului. Circulaţia pe Calea Şagului se face în ambele sensuri, cu câte două benzi de circulaţie şi acostamente pe fiecare sens. Terenul studiat are dimensiunile de 17,85 m la stradă, respectiv de 17,42 m pe partea posterioară a pacelei, cu o lungime variabilă cuprinsa între 34,01 m pe latura din stânga şi de 34,47 m pe latura din dreapta a parcelei.

Parcela are forma aproximativ dreptunghiulară și are acces auto și pietonal.
3.2. SUPRAFEŢE DE TEREN CONSTRUITE ŞI SUPRAFEŢE DE TEREN LIBERE


În prezent terenul este construit având o construcţie reprezentând casă de locuit parter şi are o suprafaţă totală de 691 m2 cu acces direct din Calea Şagului. Construcţia existentă are 82,00 m2 suprafaţă construită. Procentul de Ocupare al terenului este 13,0 % iar Coeficientul de Utilizare al Terenului este 0,13.  Conform solicitărilor proprietarului imobilului şi a Certificatului de Urbanism nr. 3886 din 29.09.2015 emis de către Primăria Municipiului Timişoara se propune extinderea, etajarea şi schimbarea destinaţiei casei de locuit existente în bar şi service auto cu regim de înălţime P+1E, cu o suprafaţă construită de maxim 430 m2. Se va obţine un Procent de Ocupare al Terenului de 69,0%. Coeficientul de Utilizare al Terenului va fi de 1,4 pentru parcela studiată.
3.3. TIPUL DE PROPRIETATE ASUPRA TERENULUI


Terenul este şi va rămâne proprietate privată. Terenul este proprietatea privată a S.C. POG 77 SRL, conform extrasului CF nr.407545 Timişoara. Parcela are nr. cadastral 407545.
3.4. CARACTERISTICI GEOTEHNICE ALE TERENURILOR

Geomorfologic zona se situează in campia joasa TIMIS – BEGA denumită depresiunea panonica. Zona menţionată se încadrează în complexul aluvionar a carui geomorfologie se datorează influenţelor apelor curgătoare care au dus in timp la transportarea si depunerea de particule fine din diverse roci.

Geologic zona se caracterizează prin existenta la partea superioara a formaţiunilor cuaternare reprezentate de un complex alcătuit din argile, prafuri si nisipuri, cu extindere la peste 200 m adâncime. Fundamentul cristalin – granitic se afla la circa 1400 – 1700 m adâncime şi este străbătut de o reţea densă de microfalii.

În conformitate cu codul P100 – 1/2006, perioada de colţ Tc = 0,7 s. Factorul de amplificare dinamică maximă a acceleraţiei orizontale a terenului de către structura este b0 = 3. Spectrul normalizat de răspuns elastic Se(T) = ag b(T) se considera pentru zona Banat iar acceleraţia orizontală a terenului pentru proiectare ag = 0,16 g. 
Din punct de vedere climatic, zona Timişoara prezintă următorii parametri:

  - temperatura medie anuală se situează în intervalul +10÷+11ºC;

  - temperaturile medii lunare se situează între -2÷-1ºC (luna ianuarie) şi +20÷+21ºC (luna iulie)

  - numărul zilelor cu îngheţ dintr-un an este în medie de 94 iar cel al nopţilor geroase (temperaturi mai mici de -10ºC) este de 11,6;

   - cantitatea medie anuală de precipitaţii este de 700÷800 mm, numărul zilelor cu precipitaţii este de 145,6 iar al celor cu zăpadă la sol este de 22,4;

   - direcţia predominantă a curenţilor de aer este SE – NV (61,8%), numărul zilelor cu activitate eoliană fiind de circa 300 zile/an.

Sondajul geotehnic a interceptat apa subterană la – 1,50 m faţă de nivelul terenului. Caracteristicile ale terenului îl încadrează ca teren cu risc geotehnic redus.

Terenul de fundare este reprezentat de argilă prăfoasă de culoare gălbui – cenuşie, plastic consistentă la plastic vârtoasă, cu rar pietriş, umedă, pentru care se recomandă luarea în calcul a unei presiuni convenţionale pconv.=200 kPa. Din punct de vedere seismic, zona se caracterizează prin Ks=0,12 şi Tc=0,7s. Adâncimea maximă de îngheţ este de 0,70 m.
3.5. ECHIPAREA EXISTENTĂ


Zona în care se află amplasamentul studiat are echipamentele edilitare subterane şi supraterane necesare alimentării cu apă – canal, electricitate, gaze naturale, telefonie, etc. Parcela care face obiectul studiului este echipată cu branşamentele necesare alimentării cu utilităţi urbane edilitare. La faza de proiectare DTAC se va stabili dacă aceste branşamente au capacitatea necesară asigurării utilităţilor furnizate, în raport cu noua construcţie şi cu funcţiunile propuse.
4. REGLEMENTĂRI

 
În perimetrul amplasamentului studiat se propune extinderea, etajarea şi schimbarea destinaţiei unei clădiri existente parter cu funcţiunea de locuinţă, în bar şi service auto care va avea regim de înălţime P+1E. La nivelul parterului, din stradă, se va  asigura accesul clienţilor la un spaţiu de recepţie şi aşteptare cu o scară care va duce la barul amplasat la etaj pe latura dinspre stradă a clădirii. Tot din stradă se asigură accesul auto în curte, prin intrare uscată. Pe latura din stânga şi pe partea posterioară a parcelei se va extinde spaţiile necesare pentru service auto şi pentru depozitare, grupuri sanitare şi centrală termică şi o a doua scară pentru personalul service-ului. În service nu se vor executa lucrări de tinichigerie şi de vopsitorie auto. Se vor executa lucrari de echilibrare roti, directie, schimbare ulei, placute frina, intretinere motor si cosmetica auto.

La etaj, spre stradă se va amplasa barul cafenea care se constituie ca un al doilea spaţiu de aşteptare pentru clienţi. Peste partea de service auto se vor amenaja birourile firmei şi vestiarele cu locul de servit masa pentru personal, grupuri sanitare, etc. Parterul va fi racordat la cota amenajată a terenului (a curţii). Structura constructivă este formată parţial (pentru porţiunea din clădirea existentă care se păstrează) din zidărie de cărămidă cu diafragme portante din zidărie, cu sâmburi din b.a. şi o structură metalică cu stâlpi şi grinzi metalice şi planşee din beton armat cu cofraj pierdut din tablă de oţel cutată. Închiderile spre exterior se vor realiza cu panouri tip sandwich din tablă de oţel, cu spumă poliuretanică la interior. Compartimentările interioare vor fi uşoare, cu pereţi autoportanţi din panouri de gips-carton.

Construcţia se va amplasa în frontul stradal al Căii Şagului, şi alipită pe celelalte trei laturi de limita de proprietate şi de clădirile existente pe parcelele învecinate.
BILANT TERITORIAL

	
	Existent
	Propunere

	
	mp
	%
	mp
	%

	S. construită
	82,00
	13.0
	370,00
	60,0

	S. circulatii pietonale si parcari
	250,00
	40.0
	218,00
	35,0

	Spatii verzi
	0,00
	0.0
	31,00
	5,0

	Teren neamenajat
	287,00
	47.0
	0,00
	0,0

	Total
	619,00
	100
	619,00
	100


INDICI URBANISTICI

	      EXISTENT

	REGIM DE INALTIME
	P

	SUPRAFATA CONSTRUITA
	82,00

	S. CONSTRUITA DESFASURATA
	82,00

	P.O.T. EXISTENT
	13,0 %

	C.U.T. EXISTENT
	0,13

	APARTAMENTE
	1

	LOCURI DE PARCARE
	2

	      PROPUNERE

	REGIM DE INALTIME
	P+1E

	SUPRAFATA CONSTRUITA
	370,00 m2

	S. CONSTRUITA DESFASURATA
	740,00 m2

	P.O.T.
	60,0 %

	C.U.T.
	1,2

	APARTAMENTE
	-

	LOCURI DE PARCARE
	8


Înălţimea la cornişă a construcţiei propuse va fi de 10,00 m.
4.1. OBIECTIVE ŞI MODALITĂŢI DE OPERARE
Soluţia urbanistică a fost elaborată ţinându-se cont de următoarele obiective:


- Continuarea şi extinderea de obiective de prestări servicii cu regim de înălţime de maxim P+1E, în concordanţă cu clădirile  situate în apropiere;


- Ocuparea cât mai justă a terenurilor  în intravilanul Municipiului Timişoara, fără a intra în disonanţă cu clădirile din jur;


- Prefigurarea unei dezvoltări urbane de tip intensiv a unei porţiuni construite care are în prezent o tipologie de ocupare a parcelelor de tip urban, specific arterelor de intrare în oraş (dimensiunea parcelelor, POT-ul şi CUT-ul existent, etc.);

           - Asigurarea spaţiilor de parcare pe parcela proprie pentru clienţii serviciilor propuse.

.
4.1.1. LUCRĂRI RUTIERE
Pentru realizarea şi funcţionarea investiţiei propuse se prevăd a se realiza lucrări rutiere legate de accesul din Calea Şagului. Calea Şagului este o stradă de importanţă majoră din trama rutieră a Municipiului Timişoara şi are îmbrăcăminte asfaltică. Carosabilul străzii are 14,00 m lăţime, cu acostamente pe ambele părţi ale drumului asigurând o circulaţie auto în patru benzi de circulaţie, câte două pe sens.
Pe ambele părţi ale carosabilului există trotuare cu lăţimea de 1,50 m.
Se va reamenaja cu minime intervenții accesul auto în curte prin intrare uscată, şi sase locuri de parcare pentru clienţi, conform planșei alăturate, întomite de ing. Linda Munteanu.
4.2. CONDIŢII DE AMPLASARE ŞI CONFORMARE A CONSTRUCŢIILOR
4.2.1 Orientarea faţă de punctele cardinale

Construcţia propusă va avea regimul de înălţime P+1E şi se va amplasa pe limitele de proprietate spre stradă şi înspre parcelele învecinate. Orientarea clădirii se face către toate punctele cardinale, cu faţada lungă dinspre nord est spre zona curţii. Spaţiile de lucru vor avea orientarea astfel încât să aibă asigurate şi iluminarea şi ventilaţia naturală a spaţiilor interioare. 
4.2.2 Amplasarea faţă de aliniament şi limite parcelă
Construcţia propusă are funcţiunea de bar şi service auto, va avea regim de înălţime de P+1E, şi se va amplasa cu faţada principală către Calea Şagului.
Fiind vorba de amplasarea în planul străzii, se apreciază o retragere de la axul Căii Şagului de 15,70 m. Construcţiile situate în vecinătatea amplasamentului nu vor fi afectate. Acestea se află amplasate pe limitele de proprietate ale parcelei studiate. Construcţia se va amplasa pe limitele laterale şi pe limita posterioară a parcelei.
4.3. REGULI CU PRIVIRE LA ASIGURAREA ACCESELOR OBLIGATORII
4.3.1 Accese carosabile

Se va asigura acces carosabil la amplasamentul construcţiei bar şi service auto. Acesta se va realiza din Calea Şagului prin racordul auto existent care are lăţimea de 6,00 m carosabil. Racordarea accesului carosabil la stradă se va face cu curburi de rază de minim 6,00 m.
4.3.2 Accese pietonale

Accesul pietonal se va asigura din trotuarul Căii Şagului care are o lăţime de 1,30 m.
4.4. ASIGURAREA ECHIPĂRII TEHNICO – EDILITARE

4.4.1 Racordarea la reţelele tehnico-edilitare existente


Construcţia propusă are racordurile la energie electrică, prin branşarea la reţeaua care alimentează construcţiile existente în vecinătate. Apa potabilă este asigurată din reţeaua Municipiului Timişoara prin branşamentul existent. Debitul de apă necesar, la un 

Reteaua de alimentare cu apa rece stradala asigura atat presiunea apei cat si necesarul de apa rece al imobilului.
  Canalizarea menajeră se rezolvă prin branşarea imobilului la reţeaua oraşului.

Pentru masuri de siguranta in cazul unei ploi torentiale s-a realizat un bazin de retentie ape pluviale cu un volum total de 7mc si volum util de 6.60mc cu dimensiuni Lxlxh=2.5x1.4x2m, in bazin se va monta o pompa care va directiona ape pluviale spre caminul de racord existent existent
   Colectarea apelor pluviale se asigură prin rigole deschise cu grilaj, în curte care canalizează aceste ape la un bazin subteran de retenţie de 6,60 mc, prin intermediul unui separator de hidrocarburi. Apa colectată va asigura irigarea şi întreţinerea spaţiilor verzi amenajate. Preaplinul rezervorului va fi dirijat la canalizarea oraşului.
Alimentarea cu energie electrică, distribuţia şi tablouri electrice de distribuţie

Alimentarea cu energie electrică a obiectivului se va face din reţeaua de distribuţie publică de joasă tensiune existentă, prin intermediul unui racord, până la blocul de măsură și protecție montat la limita de proprietate, încastrat în gardul aferent împrejmuirii obiectivului, la care se vor racorda tablourile electrice de distribuție interioare, aferente obiectivului.

Pentru diminuarea riscului de incendiu, blocul de măsură și protecție este prevăzut cu un întrerupător automat, prevăzut cu dispozitiv de protecție cu curent diferențial, cu curentul de declanșare de 300 mA.

Distribuţia energiei electrice în interiorul obiectivului, se va realiza de la tablourile electrice de distrbuție interioare, montate în zona de la intrarea în obiective, la care se vor racorda tablourile electrice de distribuție secundare.

Din tablourile electrice prin circuite monofazate, cu cabluri tip N2XH 3 × 2,5 mm2, şi N2XH 3 x 1,5 mm2, cabluri cu izolație cu rezistență mărită la acțiunea focului, cu întârziere la propagarea flăcărilor și fără emisii de halogeni, se vor alimenta receptoarele existente, prize şi iluminat.

Tablourile electric se echipează cu aparatură şi echipamente performante, cu grad mare de siguranţă în exploatare, calitate şi fiabilitate, şi se va lăsa spaţiu pentru dezvoltare ulterioară.

Reţeaua interioară va fi în conexiune de tip TN - S şi se va conecta la priza generală de împământare la care se vor conecta şi reţeaua PE.

Componentele active şi părţile de siguranţă vor fi acoperite. Clemele pentru ieşiri, nul de lucru şi nul de protecţie vor fi poziţionate alăturat. Se va face obligatoriu o inscripţionare unitară şi durabilă a zonelor de curent şi a aparatelor aferente. Etichetarea circuitelor trebuie făcută astfel încât să se asigure identificarea facilă a consumatorilor alimentaţi pe circuitele respective.

Instalaţii electrice pentru iluminat normal 
Nivelele de iluminare prevăzute a se realiza în diferitele încăperi stabilite conform reglementărilor în vigoare.

Circuitele de iluminat interior se vor executa cu cabluri N2XH - 3x1,5 mm2, cabluri cu rezistență mărită la acțiunea focului, cu întârziere la propagarea flăcărilor, fără halogeni și cu emisie redusă de fum, montate în tuburi de protecţie, pozate îngropat în structura pereţilor.

Pentru iluminatul spaţiilor interioare se vor folosi corpuri de iluminat cu lămpi cu consum redus de energie şi randament ridicat.

Comanda iluminatului se face local de la întrerupătoare simple, duble 10A/250V cu montaj îngropat şi grad de protecţie specific categoriei de mediu a spaţiului în care sunt montate. Toate întrerupătoarele se vor monta la minim 0,9 m de la pardoseala finită.

Protecţia circuitelor se va realiza cu întrerupătoare automate bipolare cu protecţie magnetotermică, cu protecţie diferenţială 30mA, montate în tablourile de distribuţie. Cablurile, tuburile de protecţie, corpurile de iluminat şi aparatajul vor fi de tip omologat, conform normelor CE şi ISO.

Instalaţii electrice de iluminat de siguranţă

Având în vedere specificul obiectivului s-a prevăzut instalaţie de iluminat de securitate pentru marcarea căilor de evacuare, iluminat antipanică și iluminat pentru continuarea lucrului în spațiul de montaj al centralei termică.

Iluminatul de securitate pentru evacuare aferent obiectivului, se va realiza utilizând corpuri de iluminat tip luminobloc, echipate cu bandă LED, cu puterea de 2W, marcate cu pictograme standardizate (ex. IESIRE sau EXIT etc.), conform SR EN 60598-2-22, SR ISO 3864-1 (simboluri grafice) și SR EN 1838 privind distanțele de identificare, luminanță și iluminarea panourilor de securitate, prevăzute cu baterie de acumulatori, care în cazul căderii alimentării de bază se va alimenta de la bateriile locale. Acestea vor fi amplasate deasupra usilor de evacuare, în casele de scări, toalete cu suprafața >8 mp, la schimbări de direcție, pe coridoare, sau cu marcaj de indicatoare a traseului pe caile de evacuare, fiind respectate prevederile art. 7.23.7.1. din Normativul privind proiectarea, execuţia şi exploatarea instalaţiilor electrice aferente clădirilor Indicativ I7- 2011. 

S-a prevăzut montarea de corpuri de iluminat de securitate pentru evacuare tip luminobloc, în exteriorul uților de evacuare, pentru iluminarea exterioară a zonelor de evacuare.

Iluminatul de securitate pentru evacuare va intra în funcțiune în intervalul cuprins de la 1 – la 5 secunde conform prevederilor normativului mai sus menționat și va avea o autonomie de 1,50 h (acumulator) la căderea sursei principale de alimentare.

Iluminatul de securitate împotriva panicii este obligatoriu a se prevedea pentru încăperi cu suprafaţa mai mare de 60 mp, conform art. 7.23.9.1. din Normativul privind proiectarea, execuţia şi exploatarea instalaţiilor electrice aferente clădirilor Indicativ I7- 2011. Acesta va intra în funcțiune în maxim 5 s și se vor utiliza corpuri de iluminat integrate în iluminatul normal prevăzute cu baterie de acumulatori cu autonomie minim 1,0 h.

Iluminatul de securitate împotriva panicii se va realiza utilizând corpuri de iluminat înglobate în iluminatul general, însă prevăzute cu baterie de acumulatori, care în cazul căderii alimentării de bază se va alimenta de la bateriile locale. Aceste corpuri sunt prevăzute să aibă o autonomie în funcţionare de minim 1,0 ore.

În afară de comanda automată a intrării în funcțiune a iluminatului de securitate antipanică, se va prevedea și comandă manuală, prin intermediul unui întrerupător poziționat lângă tabloul electric, prin care se va realiza și scoaterea din funcțiune a acestuia.

Avându-se în vedere că pentru iluminatul de securitate împotriva panicii se vor utiliza corpuri de iluminat înglobate în iluminatul general și echipate cu baterii de acumulatori cu autonomie de minim 1,0 ore, comanda funcționării acestora se va realiza automat, punerea în funcțiunea realizându-se în maxim 5 s.

Iluminatul de securitate pentru continuarea lucrului aferente spațiului centralei termice, unde este obligatoriu a se realiza conform art.7.23.5.1 din Normativul privind proiectarea, execuţia şi exploatarea instalaţiilor electrice aferente clădirilor Indicativ I7- 2011, s-au prevăzut corpuri de iluminat înglobate în iluminatul general, însă prevăzute cu baterie de acumulatori, care în cazul căderii alimentării de bază se va alimenta de la bateriile locale. Aceste corpuri sunt prevăzute să aibă o autonomie în funcţionare de minim 3 ore, durată necesară desfășurării activităților fără pericol. Timpul de punere în funcţiune este conform I7 / 2011 de maxim 5 s.

Realizarea practică a acestor circuite se face similar ca şi pentru instalaţiile de iluminat normal, prin tuburi de protecţie montate îngropat până la locul de montare al corpurilor, respectându-se reglementările tehnice în vigoare.

Pentru funcționarea instalațiilor de securitate, a corpurilor de iluminat echipate cu kit de siguranță, alimentarea acestora se va realiza prin cabluri cu 4 conductoare, realizându-se o legătură la fază pentru funcționarea acestora numai în situația în care este necesară.

Corpurile de iluminat prevăzute sunt executate din materiale incombustibile sau cu întârziere la propagarea flăcării, fiind montate prin elemente de prindere omologate. 

Protecţia circuitelor se va realiza cu întreruptoare automate bipolare, cu protecţie magnetotermică şi protecţie diferenţială 30mA, montate în tablourile de distribuţie. Cablurile, tuburile de protecţie, corpurile de iluminat şi aparatajul vor fi de tip omologat, conform normelor CE şi ISO.

Instalaţii electrice pentru prize şi forţă

Circuitele de prize de 16A/230V se vor executa cu cabluri tip N2XH  3x2,5 mm2, cabluri cu rezistență mărită la acțiunea focului, cu întârziere la propagarea flăcărilor, fără halogeni și cu emisie redusă de fum, montate în tuburi de protecţie flexibile, pozate îngropat în structura pereţilor.

Toate prizele vor avea contact de protecţie legat la priza de pământ prin intermediul tabloului electric.

Prizele utilizate vor fi montate la o înălţime de minim 0,4 m de la nivelul pardoselii finite şi vor fi echipate cu contacte de protecţie.

Alimentare echipamentelor şi utilajelor de forţă (centrala termica, echipamentele tehnologice) se va realiza prin circuite independente dimensionate în conformitate cu încărcările existente.

În tabloul electric s-au prevăzut circuite de rezervă pentru apariţia de noi consumatori în viitor.

Protecţia circuitelor de prize se va realiza cu întrerupătoare automate bipolare, cu protecţie magnetotermică şi protecţie diferenţială 30mA, montate în tablourile de distribuţie. Cablurile, tuburile de protecţie şi aparatajul vor fi de tip omologat, conform normelor CE şi ISO.

Instalaţii de protecţie

Instalaţiile de protecţie constau în legarea la pământ a instalaţiilor, a tablourilor electrice prin intermediul celui de-al treilea respectiv ai cincilea conductor al coloanelor electrice, sistem TN-S. 

Blocul de măsură și protecție aferent obiectivului, se va lega la priza de pământare aferentă, prin intermediul unui conductor tip platbandă Ol – Zn 40 x 4 mm, ce va fi legată la priza de pământ prin intermediul unei cutii echipate cu piese de separaţie. Rolul pieselor de separaţie este de a separa instalaţia electrică de priza de pământ pentru a se putea realiza măsurarea prizei de pământ.

Priza de pământare se va realiza utilizând condiţiile naturale ale obiectivului, ce va asigura o rezistenţă de dispersie a acesteia cu valoarea de cel mult 4 Ω. 

Pentru protecţia împotriva electrocutărilor prin atingere indirecta in prezentul proiect s-a prevăzut:

- legarea la conductorul de protectie ca mijloc principal de protectie;

- legarea la priza de pamant ca mijloc suplimentar de protectie.

Elementele metalice se vor lega la conductorul de protectie (PE). Carcasele metalice ale motoarelor, toate elementele metalice care pot ajunge accidental sub tensiune se vor lega suplimentar la instalatia de legare la pamant de protectie.

Încălzirea
Asigurarea încălzirii clădirii, se va face prin sistem individual de încălzire cu convectoare radiante electrice. 

Sistemul de încălzire individual, selectat de beneficiar, pentru investiţia propusă, în raport cu necesităţile sale, se va dimensiona și amplasa în conformitate cu normativele de specialitate, detaliindu-se ca soluţie tehnică, numai în etapa elaborării documentaţiei tehnice pentru obţinerea autorizaţiei de construire.

Ventilația

Sistemul de ventilare se stabileşte şi detaliază în raport cu destinația spațiului construit și configurația acestuia. Sistemul de ventilație va urmări în special diluarea degajărilor interioare de noxe (fumul de țigară, mirosuri) preferându-se de regulă ca sistem de ventilare simplu prin ventilație naturală realizat prin sistemul vitrat (geamuri) al clădirii. 

Ca metodă alternativă, se admite, pentru spațiile generatoare de umiditate și mirosuri (băi, spații de depozitare, debarale şi vestiare) se va face prin sistemul de ventilare mecanică de tipul priză de aer proaspăt-aer viciat, centrală de tratare și/sau tubulatură de distilație evacuare a aerului. 

Întrucât în sistemele de tip servicii industriale, debitele de evacuare descrise în literatura de specialitate inregistrează valori medii, ventilarea (procentul necesar de evacuare a aerului de 10%) se poate face ușor prin fante prevăzute în tocul ferestrelor și ușilor exterioare, hote sau ventilatoare fixate în geam. 

Alimentarea cu gaze naturale
Alimentarea cu gaze naturale a obiectivului se va realiza prin branşamentul existent la reţeaua de distribuţie gaze naturale la parcela studiată.
2.4  Protecţia mediului
Diminuarea până la eliminare a surselor de poluare

Activităţile propuse prin această investiţie nu sunt generatoare de poluare dacă se aplică prevederile legislaţiei în vigoare. O bună organizare de selectare, colectare și evacuare a deșeurilor va contribui de asemenea la diminuarea surselor de poluare.

Prevenirea producerii riscurilor naturale


Terenul luat în studiu nu prezintă caracteristici geografice și morfologice care să presupună riscuri naturale directe.
Epurarea și preepurarea apelor uzate

Apele uzate vor fi preluate în canalizarea stradală existentă care funcționează în sistem gravitațional, cu mod de descărcare în rețeaua de canalizare a Căii Şagului.
Depozitarea controlată a deșeurilor


Deșeurile vor fi constituite din deșeuri curente menajere rezultate de la activitatea de bar cafenea şi de la birouri. Se va organiza o colectare selectivă a deșeurilor pentru a asigura un grad ridicat de reciclare și refolosire. Deșeurile menajere vor fi colectate în pubele de unde vor fi colectate și depozitate la deponeul gestionat de primărie. Deșeurile reciclabile se vor colecta separat și se vor preda spre reciclare sau refolosire în funcție de natura fiecărei activități desfășurate.

Deşeurile provenite din activitatea de service auto se vor colecta separat. Deşeurile din categoria uleiurilor minerale, a emulsiilor şi a unsorilor se vor colecta în recipiente speciale şi vor fi predate spre neutralizare firmelor specializate în astfel de operaţiuni ecologice.
Recuperarea terenurilor degradate, consolidări de maluri, plantări de zone verzi

Nu este cazul

Organizarea sistemelor de spații verzi

Se prevede realizarea unui spațiu verde în suprafață de 31 mp (5% din suprafața parcelei studiate).
Protejarea bunurilor de patrimoniu, prin instituirea de zone protejate

Nu este cazul.

Refacerea peisagistică și reabilitare urbană

Nu este cazul – terenul nu are potențial peisagistic și urban

Valorificarea potențialului turistic și balnear

Nu este cazul

Eliminarea disfuncționalităților din domeniul căilor de comunicație și al rețelelor edilitare majore

Calea Şagului este o arteră de importanţă majoră, modernizată si in prospectul sau sunt pozate subteran si aerian principalele reţele edilitare ale Municipiului Timişoara. Rețelele de utilităţi edilitare nu prezintă disfunctionalităţi.

Dezvoltarea durabilă a aşezărilor umane obligă  la o reconsiderare a mediului natural sub toate aspectele sale: economice, ecologice şi estetice şi accentuează caracterul de globalitate a problematicii mediului .

Raportul mediu natural – mediu antropic trebuie privit sub aspectul modului în care utilizarea primului este profitabilă şi contribuie la dezvoltarea celui din urmă.

Aplicarea măsurilor de reabilitare, protecţie şi conservare a mediului va determina menţinerea echilibrului ecosistemelor, eliminarea factorilor poluanţi ce afectează sănătatea şi creează disconfort şi va permite valorificarea potenţialului natural şi a sitului construit.

TRATAREA CRITERIILOR PENTRU DETERMINAREA EFECTELOR SEMNIFICATIVE POTENŢIALE ASUPRA MEDIULUI (conform HOTĂRÂRII 1076 din 08/07/2004)

1. 
Caracteristicile planurilor şi programelor cu privire în special la:

1.a. Soluţiile de urbanism propuse creează suportul pentru activităţi viitoare. Fiind P.U.D. pentru extindere, etajare şi schimbare destinaţie în bar şi service auto se creează noi locuri de muncă, etc.

1.b. Se încadrează în P.U.G. si in P.U.Z. aprobat prin HCL Timisoara nr. 157/2002.
1.c. Actualmente terenul are categoria de folosinţă teren intravilan – curti constructii. Caracterul funcţional al terenului se modifică în acord cu prevederile PUG Timişoara în prestări servicii.
1.d.
Propunerile documentaţiei de urbanism de construire a unui service auto şi bar P+1E nu afectează mediul. În zona respectivă nu se desfăşoară activităţi industriale şi nu se utilizează substanţe poluante care să afecteze mediul.

1.e. Prin racordarea construcţiei propuse la reţelele de canalizare şi alimentare cu apă în sistem centralizat a Municipiului Timişoara, soluţia ce se propune este conformă cu normelor europene actuale.

2. Caracteristicile efectelor şi ale zonei posibil a fi afectate cu privire, în special la:

2.a.
Propunerile promovate prin documentaţia de faţă produc nişte efecte ireversibile. Se realizează noi spaţii pentru servicii, îndesirea zonei de depozitare şi servicii.

2.b.
Nu e cazul.

2.c.
Nu se produc efecte transfrontaliere.

2.d.
Nu e cazul.

2.e.
Nu există riscuri pentru sănătatea umană.

2.f.
Nu e cazul.

2.f.i.  
– nu sunt zone naturale speciale şi nici patrimoniu natural care să fie afectat.


2.f.ii
- nu e cazul. Nu se depăşesc standardele şi valorile limită de calitate a mediului .

2.f.iii
- nu e cazul.

2.g.
    Nu e cazul.
LISTA OBIECTIVELOR DE UTILITATE PUBLICĂ


În etapa pentru care se elaborează Planul Urbanistic de Detaliu, nu sunt prevăzute obiective de utilitate publică.
Identificarea tipului de proprietate asupra bunului imobil

În prezentul studiu se propune ca tipurile de proprietate să fie de două categorii:

· terenuri proprietate publică de interes local

· terenuri proprietate privată a persoanelor fizice sau juridice; 

Determinarea circulației terenurilor între deținători

În conținutul studiului de urbanism nu sunt prevăzute terenuri ce se intenționează să fie trecute în proprietatea publică a unității administrativ – teritoriale și nici terenuri aflate în proprietate privată destinate circulației juridice privind proprietatea.

Protecţia calităţii apelor

Evacuarea apelor uzate menajere se va face în reteaua stradala.


Nu se impun lucrări de apărare împotriva inundaţiilor, zona nefiind inundabilă.

Protecţia aerului


Activităţile ce se vor desfăşura atât pe parcursul realizării obiectivului cât şi pe parcursul utilizării acestuia nu vor produce poluanţi ai aerului, emisiile de noxe încadrându-se în STAS 12574/87.


Activitatea de construire este producătoare de pulberi dar în cantităţi nesemnificative.
5. CONCLUZII

Se recomandă centralizarea informaţiilor referitoare la operaţiile ce vor urma avizării PUD-ului şi introducerea lor în baza de date existentă, în scopul corelării şi al menţinerii la zi a situaţiei din zonă.

Întocmit,

Arh. Balan Gabriel

